વરિષ્ઠ કોંગ્રેસી નેતા સલમાન ખુર્શીદે જણાવ્યું કે વર્તમાન પરિસ્થિતિમાં એકલા હાથે સત્તા પર આવવું પાર્ટી માટે મુશ્કેલ છે, પરંતુ કોંગ્રેસને રોકવાની કિંમત પર વિપક્ષી મહાગઠબંધન ન થવું જોઇએ. ખુર્શીદે જણાવ્યું કે 2019ની સામાન્ય ચૂંટણીમાં ભાજપને હરાવવા માટે સહયોગિઓએ ત્યાગ કરવા અને સંકલન સંતુલિત કરવા માટે તૈયાર રહેવું જોઈએ. તેમણે જણાવ્યું કે અમારા તમામ નેતાઓએ સ્પષ્ટ કર્યું છે કે દેશની સરકારને બદલવા માટે ગઠબંધનની જરૂર છે. ભાજપને જવું પડશે. ગઠબંધન માટે જે પણ બલિદાન, તાલમેલ અને વાતચીતની જરૂર હશે, કોંગ્રેસ તેના માટે તૈયાર છે.